**Nota informativă**

*la proiectul Hotărîrii Guvernului cu privire la aprobarea Regulamentului privind modul de aplicare a scutirii de TVA fără drept de deducere în conformitate cu art.103 lin.(98) din Codul fiscal nr.1163-XIII din 24 aprilie 1997*

Proiectul Hotărîrii Guvernului cu privire la aprobarea Regulamentului privind modul de aplicare a scutirii de TVA fără drept de deducere în conformitate cu art.103 lin.(98) din Codul fiscal nr.1163-XIII din 24 aprilie 1997 este elaborat în scopul implementării unui mecanism clar și eficient pentru importul mărfurilor și serviciilor de către agenții economici – parteneri privați pentru realizarea proiectelor de parteneriat – public privat de interes național.

Selectarea partenerilor privați pentru realizarea proiectelor de parteneriat public - privat de interes național se va realiza în conformitate cu prevederile Legii nr.179-XVI din 10 iulie 2008 cu privire la parteneriatul public – privat.

Totodată, este de menționat că, pentru realizarea importului de mărfuri cu aplicarea scutirii de TVA fără drept de deducere, partenerul privat va prezenta la Serviciul vamal: lista proiectelor de parteneriat public – privat de interes național, în care este indicat proiectul pentru care se efectuează importul, scrisoarea emisă pe blancheta oficială de către partenerul public și confirmarea că contractul de parteneriat public – privat este înregistrat în registrul patrimoniului public, subregistrul nr.5, ținut de Agenția Proprietății Publice, conform Hotărîrii Guvernului nr.675 din 6 iunie 2008.

Concomitent, comunică despre faptul că scutirea de TVA fără drept de deducere se aplică pentru mărfurile/serviciile specificate în anexele la contractul în baza căruia se va efectua importul mărfurilor/serviciilor destinate executării contractului de parteneriat public – privat, înregistrat în Registrul patrimoniului public, subregistrul nr.5, conform Hotărîrii Guvernului nr.675 din 6 iunie 2008.

Ținînd cont de cele expuse mai sus, se consideră oportun aprobarea proiectului de Hotărîre a Guvernului respectiv.

**MINISTRU Octavian ARMAȘU**